Κλαυδία Μαρκέλλα η Νεότερη

Η Κλαυδία Μαρκέλλα η Νεότερη ήταν Ρωμαία πολιτικός. Όταν η μητέρα της ήταν έγκυος μάλλον στην Κλαυδία Μαρκέλλα τη Νεότερη (γενν. π. 40 π.Χ.), ο  Γάιος Κλαύδιος Μάρκελλος ο Νεότερος απεβίωσε και για λόγους συμμαχιών, ο θείος της, ο καίσαρας Αύγουστος, την πάντρεψε αμέσως με τον Μάρκο Αντώνιο. Έτσι, όταν γεννήθηκε η Κλαυδία Μαρκέλλα, ανατράφηκε στο κλίμα της μετά τη Ναυμαχία του Ακτίου (το 31 π.Χ.) εποχής.

Παντρεύτηκε γύρω στα 15 της, όπως και οι τρεις αδελφές της, πρώτα τον Μάρκο Βαλέριο Μεσάλλα Αππιανό ύπατο το 12 π.Χ. και είχε δύο τέκνα, την Κλαυδία Πούλχρα και τον Μάρκο Βαλέριο Μεσσάλα Βαρβάτο. Ενώ ήταν ύπατος, ο σύζυγός της απεβίωσε το 12 π.Χ.

Αργότερα η Κ. Μαρκέλλα παντρεύτηκε τον Παύλο Αιμίλιο Λέπιδο ύπατο το 34 π.Χ. και τιμητή (censor). Αυτός ήταν χήρος με τρία παιδιά ήδη. Ο γάμος συνέδεσε δύο αξιότιμα δημοκρατικά γένη και τα έδεσε στενότερα με τον κύκλο του Αυτοκράτορα. Απέκτησαν έναν γιο, τον Παύλο Αιμίλιο Ρέγιλλο, που υπηρέτησε ως ταμίας (quaestor) κατά την περίοδο του Τιβερίου (14 μ.Χ. - 37).

Ορισμένοι ερευνητές θεωρούν, ότι μετά από αυτό έγινε ο πρώτος της γάμος. Αν όμως θεωρήσουμε, ότι ο πρώτος γάμος της έγινε το 15 π.Χ., όταν ήταν 25 ετών, τότε θα ήταν πολύ μεγάλη για πρώτο γάμο· επίσης θα έπρεπε να παντρευτεί και κάνει δύο τέκνα ως το 12 π.Χ. Όμως οι δύο ετεροθαλείς, νεότερες αδελφές της (από τον δεύτερο γάμο της μητέρας της με τον Μ. Αντώνιο) παντρεύτηκαν 15 ετών και από αυτές η Αντωνία η Νεότερη έκανε το πρώτο της παιδί το 15 π.Χ.

Σύμφωνα με τον Γάλλο ιστορικό Κρίστιαν Σεττιπάνι, όταν απεβίωσε ο Λ. Αι. Λέπιδος Παύλος, η Κ. Μαρκέλλα η Νεότερη έκανε τρίτο γάμο με τον Μάρκο Βαλέριο Μεσάλλα Μεσαλίνο (π. 36 π.Χ. - μετά το 21 μ.Χ.), ύπατο το 4 π.Χ. Έκαναν ένα τέκνο, τη Βαλερία Μεσάλλα περί το 10 π.Χ., που παντρεύτηκε τον Λεύκιο Βιψτάνιο Γάλλο, πραίτορα το 17 μ.Χ. Όμως ο Μ. Β. Μεσάλλα Μεσαλλίνος ήταν 4 έτη μικρότερός της· αυτό δεν αποκλείει τον γάμο, αλλά κατά τη Ρωμαϊκή παράδοση είναι πολύ απίθανο να έχει γίνει.

Σε έναν τύμβο κοντά στη Ρώμη έχουν βρεθεί πολλές επιγραφές από σκλάβους και απελεύθερους της Κ. Μαρκέλλας της Νεότερης. Ένα μικρό κτήριο εναπόθεσης τεφροδόχων (columbarium) μεταξύ της Βία Αππία και Βία Λατίνα στη Ρώμη, ανήκει στην οικογένειά της· σύμφωνα με επιγραφικά στοιχεία, η εργασία σε αυτό ολοκληρώθηκε το 10 μ.Χ., όταν καθορίστηκαν οι τεφροδόχες υδρίες για τους ιδιοκτήτες της συνεργασίας, που είχε κτίσει το κτήριο.

 Οικογένεια 
Παντρεύτηκε π. το 15 π.Χ. πρώτα τον Μάρκο Βαλέριο Μεσάλλα Αππιανό ύπατο το 12 π.Χ. και είχε τέκνα:
 Κλαυδία Πούλχρα 14 π.Χ. - 26 μ.Χ., παντρεύτηκε τον Πόπλιο Κουινκτίλιο Βάρο στρατηγό, που ηττήθηκε με τρεις λεγεώνες το 9 μ.Χ. από τους Γερμανούς του Αρμίνιου στον Τευτοβούργιο Δρυμό.
 Μάρκος Βαλέριος Μεσσάλα Βαρβάτος (ύπατος το 20), ύπατος το 20 μ.Χ. Νυμφεύτηκε τη Δομιτία Λεπίδα τη Νεότερη και είχε τέκνο:
 Βαλερία Μεσσαλίνα, παντρεύτηκε τον Κλαύδιο Αυτοκράτορα των Ρωμαίων.

Το 12 π.Χ. απεβίωσε ο Μ. Β. Μεσσάλλα Αππιανός και η Κ. Μαρκέλλα η Νεότερη έκανε αργότερα δεύτερο γάμο με τον Παύλο Αιμίλιο Λέπιδο ύπατο το 34 π.Χ. και είχε τέκνο:
 Παύλος Αιμίλιος Ρέγιλλος, ταμίας (quaestor) επί Τιβερίου (14 μ.Χ. - 37).

Παραπομπές

Κατηγορία:Ρωμαίες γυναίκες
Κατηγορία:Δυναστεία των Ιουλίων και Κλαυδίων